Thomas Francis Meagher

Thomas Francis Meagher (født 3. august 1823 i Waterford, Irland, død 1. juli 1867 i Montana, USA) var en irsk politiker og revolusjonær. Meagher tjenestegjorde også i nordstatshæren under den amerikanske borgerkrigen.

 Liv og virke 
 Bakgrunn og utdannelse 
Meagher var av katolsk familie. Fra han var elleve år, sendte familien ham til jesuittenes Clongowes Wood College i County Kildare.Griffith s. IV (preface) Det vat her han begynte å utvikle sine oratoriske gaver, og som 15-årig ble han medaljist i The Debating Society.Cavanagh 1892, p 19 Disse talegaver skulle senere utmerke Meagher blant lederne av den irske nasjonalbevegelse.Lyons, s. 10 

Etter seks år dro Meagher ut av Irland for første gangen,Lonergan 1913, s 112 for å studere i England ved Stonyhurst College, en institusjon drevet av jesuittene i Lancashire.  Mot slutten av 1800-tallet var dette det største katolske college i England."Stonyhurst College", Catholic Encyclopaedia (1912), lest 18. juli 2008  Meaghers far anså Trinity College, Irlands eneste universitet, som både anti-irsk og antikatolsk.Griffith. s. IV (preface) 

 Virke 
Meagher ble valgt som parlamentsrepresentant for Waterford, den første katolikk valgt til dette på mer enn to hundre år. På 1840-tallet deltok han i kampanjen for å oppheve unionen med Storbritannia og i 1845 var han blant mennene som stiftet bevegelsen Young Ireland, en gruppe som sto for en radikal linje i kampen for irsk hjemmestyre. Meager ble etter hvert tilhenger av irsk selvstendighet.  

I 1847 deltok Meager i stiftelsen av Den Irske Konføderasjonsbevegelsen, en gruppe som ledet an i opprøret mot britene i 1848. Meager hadde da vært i Frankrike for å ta revolusjonen der nærmere i øyesyn. Da han hadde vendt tilbake fra Frankrike, foreslo han etter inspirasjon fra den franske tricolor et tilsvarende flagg for Irland, men i fargene grønn, hvit og orange. Således er han opphavsmann til Irlands flagg. 

Meager forsatte sitt politiske arbeid i 1849, det store europeiske revolusjonsår, og hadde en strek brodd mot den britiske regjering. Han ble arrestert og dømt til døden for sine opprørske aktiviteter («høyforræderi»). Dommen ble omgjort til forvisning og i 1849 ble han sendt til Van Diemens land (nå Tasmania i Australia). I 1852 fikk Meagher friheten tilbake og han reiste til USA. 

Som amerikansk statsborger tjenestegjorde Meagher som offiser i unionshæren under den amerikanske borgerkrig, og steg i grradene til brigadier general. Han var ivrig i sin rektuttering av irske innvandrere og i sin ledelse av Irish Brigade under krigen. 

Etter borgerkrigens slutt ble Meager utnevnt til guvernør for territoriet Montana. Han døde der ved drukning i 1867, da han falt ut av en elvebåt.

 Litteratur 
















 Referanser 

 Eksterne lenker 


Kategori:Guvernører i Montana
Kategori:Generaler fra USA
Kategori:Nordstatsoffiserer
Kategori:Irske politikere
Kategori:Personer fra Waterford
Kategori:Fødsler i 1823
Kategori:Dødsfall i 1867